Ο Γυμναστικός Σύλλογος «Ο Ζήνων» (ΓΣΖ, /ɣasiˈzi/, διαβάζεται «ΓαΣιΖί») είναι κυπριακός γυμναστικός σύλλογος με έδρα τη Λάρνακα.

Ίδρυση
------

Το Μάιο του 1896 η εφημερίδα το «Νέον Έθνος» διερμήνευσε τα αισθήματα απογοήτευση των κατοίκων της Λάρνακας για το γεγονός ότι οι υπεύθυνοι δεν προχωρούσαν αποφασιστικά στη δημιουργία Γυμναστικού Συλλόγου. Είχε προηγηθεί η ίδρυση Γυμναστικών Συλλόγων σε Λεμεσό (ΓΣΟ) και Λευκωσία (ΓΣΠ). Το δημοσίευμα έφερε άμεσα αποτελέσματα. Στις 16 Μαΐου πραγματοποιήθηκε η ίδρυση συλλόγου με το όνομα *Γυμναστικός Σύλλογος «Το Στάδιον»,* ο οποίος αποτέλεσε τη μετεξέλιξη του αναγνωστηρίου «Κιτιακός Σύλλογος». Ωστόσο, υπήρξε μεγάλη αδιαφορία στην πόλη και για το λόγο αυτό χρειάστηκαν ακόμη δύο χρόνια για να καλεστούν τα μέλη να εγκρίνουν τον κανονισμό για την εξέλιξη του σε συλλόγου σε Γυμναστικό Σύλλογο «Ο Ζήνων». Παράλληλα ανευρέθη και χώρος για γυμναστήριο στη Λεωφόρο Αρτέμιδος. Πρώτος πρόεδρος του ΓΣΖ ήταν ο δήμαρχος της πόλης Φίλιος Ζαννέτος.

Ο ΓΣΖ ανέλαβε τη διοργάνωση των Δ΄ Παγκύπριων Αγώνων Στίβου το 1900. Αυτό που ώθησε τις αθλητικές και πολιτικές αρχές της Λάρνακας να αναλάβουν αυτή τη διοργάνωση ήταν ο ενθουσιασμός που δημιούργησε στην πόλη η μοναδική νίκη αθλητή του ΓΣΖ στους Γ΄ Παγκύπριους Αγώνες Στίβου, τον Απρίλιο του 1899 όταν κέρδισε τον μαραθώνιο.

Στάδια ΓΣΖ
----------

### Παλιό Στάδιο ΓΣΖ

Το 1928 ολοκληρώθηκε η κατασκευή του Παλαιού Σταδίου ΓΣΖ. Το στάδιο ανήκε στον ΓΣΖ και για το λόγο αυτό ονομαζόταν «Στάδιο ΓΣΖ». Το στάδιο χρησιμοποιήθηκε ως το 1989. 

### Νέο ΓΣΖ

Το 1983 ολοκληρώθηκε το Νέο ΓΣΖ. Το στάδιο διαχειρίζεται ο ΓΣΖ.

Πρόεδροι ΓΣΖ
------------

Πρόεδροι του ΓΣΖ διετέλεσαν οι:

* Φίλιος Ζαννέτος (1896-1922)
* Δημήτριος Ν. Δημητρίου (1922-1926)
* Κλεόβουλος Μεσολλογίτης (1926-1939)
* Δημήτριος Ν. Δημητρίου (1939-1943)
* Μιλτιάδης Οικονομάκης (1943-1946)
* Ζήνων Δ. Πιερίδης (1946-1967)
* Κώστας Αλκίδας (1967-1974)

Παραπομπές
----------

1. ↑  «Κυπριακή Ομοσπονδία Ερασιτεχνικού Αθλητισμού Στίβου». Αρχειοθετήθηκε από το πρωτότυπο στις 19 Σεπτεμβρίου 2016. Ανακτήθηκε στις 19 Σεπτεμβρίου 2016.
2. 1 2 3 4 5 6  Στυλιανού 2016, σελ. 12-15
3. 1 2 3 4  «Ένα σύντομο ιστορικό του Γυμναστικού Συλλόγου «Ζήνων» (Γ.Σ.Ζ)». 6 Μαρτίου 2011. Αρχειοθετήθηκε από το πρωτότυπο στις 19 Σεπτεμβρίου 2016. Ανακτήθηκε στις 19 Σεπτεμβρίου 2016.

Πηγές
-----

* «Ένα σύντομο ιστορικό του Γυμναστικού Συλλόγου «Ζήνων» (Γ.Σ.Ζ)». 6 Μαρτίου 2011. Αρχειοθετήθηκε από το πρωτότυπο στις 19 Σεπτεμβρίου 2016. Ανακτήθηκε στις 19 Σεπτεμβρίου 2016.

Βιβλιογραφία
------------

* Στυλιανού, Πάμπος (2016). *Η μεγάλη ρήξη του 1948 και η ψευδεπίγραφη ενοποίηση του κυπριακού αθλητισμού* (PDF). Κύπρος: Χαραυγή. σελ. 12-15. Αρχειοθετήθηκε από το πρωτότυπο (PDF) στις 23 Ιουλίου 2021. Ανακτήθηκε στις 23 Ιουλίου 2021.

Εωτερικοί σύνδεσμοι
-------------------

* ΓΣΖ, επίσημος λογαριασμός στο Facebook.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Γυμναστικοί Σύλλογοι Κύπρου |
| --- |
|  |
| Ενεργοί | 
* Γυμναστικός Σύλλογος «Ευαγόρας» (Αμμόχωστος)
* Γυμναστικός Σύλλογος «Ο Ζήνων» (Λάρνακα)
* Γυμναστικός Σύλλογος «Ο Κόροιβος» (Πάφος)
* Γυμναστικός Σύλλογος «Τα Ολύμπια» (Λεμεσός)
* Γυμναστικός Σύλλογος «Τα Παγκύπρια» (Λευκωσία)
* Γυμναστικός Σύλλογος «Πράξανδρος» (Κερύνεια)
 |
|  |
| Ανενεργοί | 
* Γυμναστικός Σύλλογος «Κινύρας» (Πάφος)
 |

 |